CELEX: 52012PC0622
Language: ro
Date: 2012-10-19
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/005 SE/Saab depusă de Suedia)

|
			
		
		
		52012PC0622
		
			Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/005 SE/Saab depusă de Suedia) /* COM/2012/0622 final */
			
				
		
		
			
			   	EXPUNERE DE MOTIVE
Punctul 28 din Acordul interinstituțional
din 17 mai 2006 între Parlamentul European, Consiliu și Comisie privind
disciplina bugetară și buna gestiune financiară[1] permite mobilizarea Fondului
european de ajustare la globalizare (FEG) prin intermediul unui mecanism de
flexibilitate, în limita plafonului anual de 500 de milioane EUR peste nivelul
rubricilor corespunzătoare din cadrul financiar.
Normele aplicabile contribuțiilor din FEG
sunt prevăzute în Regulamentul (CE) nr. 1927/2006 al Parlamentului
European și al Consiliului din 20 decembrie 2006 privind crearea Fondului
european de ajustare la globalizare[2].
La 25 mai 2012, Suedia a prezentat cererea
EGF/2012/005 SE/Saab pentru o contribuție financiară din partea FEG,
în urma concedierilor de la întreprinderea Saab Automobile SA, de la una dintre
filialele acesteia și de la 16 dintre furnizorii acesteia în Suedia.
După examinarea atentă a acestei
cereri, Comisia a concluzionat, în conformitate cu articolul 10 din
Regulamentul (CE) nr. 1927/2006, că sunt îndeplinite condițiile
necesare pentru o contribuție financiară în temeiul acestui
regulament.
SINTEZA CERERII ȘI ANALIZĂ
 Date principale: ||   
 Numărul de referință FEG || EGF/2012/005 
 Stat membru || Suedia 
 Articolul 2 || (a) 
 Întreprinderea principală || Saab Automobile SA 
 Furnizori și producători din aval || 16 
 Perioada de referință || 19.12.2011 – 19.4.2012 
 Data de începere a serviciilor personalizate || 20.12.2011 
 Data depunerii cererii || 25.5.2012 
 Disponibilizări în perioada de referință || 3 239 
 Disponibilizări înainte și după perioada de referință || 509 
 Totalul disponibilizărilor eligibile || 3 748 
 Lucrători disponibilizați care ar trebui să beneficieze de măsurile în cauză || 1 350 
 Cheltuieli pentru servicii personalizate (EUR) || 10 509 120 
 Cheltuieli pentru punerea în aplicare a FEG[3] (EUR) || 400 000 
 Cheltuieli pentru punerea în aplicare a FEG (%) || 3,67 
 Buget total (EUR) || 10 909 120 
 Contribuția din FEG (50 %) (EUR) || 5 454 560 
1.                      
Cererea a fost prezentată Comisiei la data de
25 mai 2012 și a fost completată cu informații suplimentare
până la data de 20 august 2012.
2.                      
Cererea îndeplinește condițiile de
utilizare a FEG prevăzute la articolul 2 litera (a) din Regulamentul (CE)
nr. 1927/2006 și a fost prezentată în termenul de 10 săptămâni
menționat la articolul 5 din regulamentul respectiv.
Legătura dintre
disponibilizări și modificările majore ale structurii
comerțului mondial ca urmare a globalizării
3.                      
Pentru a stabili legătura dintre
disponibilizări și modificările majore ale structurii
comerțului mondial ca urmare a globalizării, Suedia face referire la
Ghidul de buzunar din 2011 al industriei automobilelor[4], care arată că, în
2010, UE-27 producea 15,1 milioane de autoturisme, adică 26 % din
producția mondială de autoturisme, în scădere majoră
față de procentajul de 34,1 % în 2005, respectiv 35,9 % în
2000. În același deceniu, cota de piață a țărilor BRIC
a crescut de la 8,4 % în 2000 la 15,8 % în 2005, respectiv la
33,5 % în 2010.
4.                      
Scăderea cotei pieței europene ca
proporție din piața mondială a autoturismelor este, de asemenea,
confirmată de raportul final Cars 21, publicat la 6 iunie 2012[5].
5.                      
Cel mai recent raport bianual al Asociației
Constructorilor Europeni de Automobile (ACEA)[6]
arată că, în UE, înmatriculările de autoturisme noi sunt în
continuă scădere. Astfel, cifrele din iunie 2012 sunt cu 2,8 %
mai mici decât cele din iunie 2011, care sunt, la rândul lor, cu 7,3 % mai
mici decât cele din iunie 2010. Tendința a fost descrescătoare
aproape în permanență în ultimii cinci ani (2008-2012, cu o
singură creștere ușoară înregistrată în 2009).
6.                      
Saab s-a aflat într-o situație incertă în
ultimii câțiva ani, General Motors anunțând, în august 2008, că
dorește să vândă compania. După mai multe runde de
negocieri încheiate fără succes, societatea olandeză Spyker Cars
a cumpărat Saab la 23 februarie 2010. În scurt timp, s-a confruntat
cu probleme de lichiditate care au dus la oprirea producției. Tentativa de
a vinde întreprinderea unei companii chineze a eșuat atunci când General
Motors a refuzat să acorde licențele pentru automobilele pe care
aceasta dorea să le construiască. La 19 decembrie 2011, Saab
Automobile a inițiat procedura de faliment.
7.                      
Până în prezent, sectorul automobilelor a
făcut obiectul celui mai mare număr de cereri FEG, cu 16 cazuri,
dintre care șapte sunt legate de globalizarea schimburilor comerciale, în
timp ce celelalte nouă sunt legate de criză[7].
Demonstrarea numărului de
disponibilizări și îndeplinirea criteriilor de la articolul 2 litera
(a)
8.                      
Suedia a transmis această cerere pe baza
criteriilor de intervenție menționate la articolul 2 litera (a) din
Regulamentul (CE) nr. 1927/2006, care prevăd drept condiție pentru
intervenție existența unui număr de cel puțin 500 de
disponibilizări pe o perioadă de patru luni, în cadrul unei societăți
dintr-un stat membru, incluzând lucrătorii concediați de furnizorii
și de producătorii din aval ai societății respective.
9.                      
Cererea menționează 3 239 de
disponibilizări la Saab Automobile AB și la filiala sa SAAB
Automobile Powertrain AB în perioada de referință de patru luni, de
la 19 decembrie 2011 la 19 aprilie 2012, și alte 509 concedieri la 16
subcontractanți înainte de perioada de referință, dar legate de
aceeași procedură de disponibilizări colective. Toate
disponibilizările au fost calculate în conformitate cu articolul 2 al doilea
alineat a treia liniuță din Regulamentul (CE) nr. 1927/2006.
Autoritățile suedeze au confirmat, tot în conformitate cu al doilea
alineat a treia liniuță, că, între timp, toate aceste concedieri
au avut loc.
Explicația caracterului
neprevăzut al disponibilizărilor în cauză
10.                  
Autoritățile suedeze consideră
că, în ciuda problemelor cu care s-a confruntat Saab în ultimii ani,
falimentul și închiderea au fost neprevăzute. Mai mulți
cumpărători erau interesați să preia întreprinderea și
forța sa de muncă, iar mai multe desene și modele de automobile
erau atractive pentru potențialii cumpărători. Numai atunci când
GM, în calitate de fost proprietar, a refuzat să acorde licențele
necesare unui potențial cumpărător chinez, compania nu a mai
avut opțiuni și a decis să inițieze procedura de faliment.
Identificarea întreprinderilor care au
efectuat disponibilizări și a lucrătorilor vizați de
măsurile de asistență
11.                  
Cererea se referă la 3 748 de
disponibilizări, din care 3 239 au avut loc la Saab Automobile AB și
la filiala sa Saab Automobile Powertrain AB, iar restul de 509 la un număr
de 16 subcontractanți. Întrucât lista subcontractanților este
confidențială, deși este disponibilă pentru audit,
companiile sunt identificate cu A, B, C etc. în lista de mai jos.
 Întreprinderea || Numărul de concedieri 
 Saab Automobile Aktiebolag || 2 960 
 Saab Automobile Powertrain AB || 279 
 A || 71 
 B || 45 
 C || 7 
 D || 88 
 E || 123 
 F || 20 
 G || 8 
 H || 14 
 I || 11 
 J || 20 
 K || 8 
 L || 31 
 M || 10 
 N || 16 
 O || 5 
 P || 32 
 Total || 3 748 
12.                  
Din acest total, sunt vizați 1 350 de
lucrători. Majoritatea celorlalți lucrători (în special
tehnicieni și alți lucrători calificați) și-au
găsit deja noi locuri de muncă. Defalcarea pe categorii a
lucrătorilor vizați este următoarea:
 Categorie || Număr || Procentaj 
 Bărbați || 1 000 || 74,07 
 Femei || 350 || 25,93 
 Cetățeni ai UE || 1 320 || 97,78 
 Cetățeni din țări terțe || 30 || 2,22 
 15-24 de ani || 15 || 1,11 
 25-54 de ani || 1 200 || 88,89 
 55-64 de ani || 135 || 10,00 
 peste 64 de ani || 0 || 0,00 
13.                  
Printre aceștia, există 20 de
lucrători cu probleme de sănătate de lungă durată sau
cu handicap.
14.                  
În ceea ce privește categoriile profesionale,
defalcarea este următoarea:
 Categorie || Număr || Procentaj 
 Legislatori, înalți funcționari și directori || 27 || 2,00 
 Profesiuni intelectuale și științifice || 215 || 15,93 
 Tehnicieni și profesiuni asociate || 180 || 13,33 
 Salariați de tip administrativ || 193 || 14,30 
 Lucrători din atelierele de service și din secțiile de marketing și vânzări || 16 || 1,19 
 Meșteșugari și lucrători în domenii asociate || 88 || 6,52 
 Operatori pe mașini și instalații și asamblori || 523 || 38,74 
 Muncitori necalificați || 5 || 0,37 
 Altele || 103 || 7,63 
15.                  
Cele 103 persoane din categoria „Altele” sunt
lucrători din diverse categorii mai mici, cum ar fi directorii, personalul
medical și artiștii.
16.                  
În conformitate cu articolul 7 din Regulamentul
(CE) nr. 1927/2006, Suedia a confirmat faptul că s-a aplicat o
politică de egalitate între femei și bărbați, precum
și de nediscriminare, și că aceasta se va aplica în continuare
pe parcursul diferitelor etape de punere în aplicare a FEG și, în special,
de accesare a FEG.
Descrierea teritoriului vizat, a
autorităților sale și a părților interesate
17.                  
Marea majoritate a lucrătorilor
concediați locuiesc în localitățile Trollhättan, Vänersborg
și Uddevalla, care sunt situate la 70 - 90 km nord de Göteborg,
principalul oraș din provincia industrializată Västra Götaland.
Aceasta este o zonă cu rate ale șomajului deja ridicate, ca urmare a
închiderii anterioare a altor fabrici. Industria prelucrătoare este cel
mai important sector de activitate din Trollhättan, localitate care are o
populație de 55 500 de locuitori.
Serviciul public suedez pentru ocuparea
forței de muncă va fi principala parte interesată în toate
localitățile afectate, împreună cu municipalitatea din
Trollhättan, Universitatea de Vest, sindicatele și organizațiile
pentru plasarea personalului disponibilizat Trygghetsrådet TRR și
Startkraft.
Impactul preconizat al
disponibilizărilor asupra ocupării forței de muncă la nivel
local, regional sau național
18.                  
După ce Saab a intrat în faliment, rata
șomajului în Trollhättan a crescut, ajungând, în ianuarie 2012, la peste
20 %, ceea ce reprezintă cea mai mare rată a șomajului din
cele 290 de localități din țară. Localitățile
învecinate au înregistrat, de asemenea, o creștere puternică a ratei
șomajului, din același motiv, chiar dacă în multe dintre acestea
se înregistra deja un nivel foarte ridicat al ratei șomajului. 
Saab Automobile a avut, de asemenea, efecte
indirecte asupra ocupării forței de muncă și a valorii
adăugate prin achiziționarea de inputuri, de consultanță,
precum și de alte servicii de la furnizori. Institutul Național de
Cercetare Economică a întocmit un studiu de estimare a impactului
închiderii Saab asupra economiei suedeze, care arată că, în 2010,
SAAB a generat aproximativ 3 200 de locuri de muncă pentru subcontractanții
săi, ceea ce, la momentul respectiv, reprezenta 0,9 locuri de muncă
externe pentru fiecare loc de muncă de la Saab.
Din cei 3 600 lucrători de la întreprinderea
Saab, aproximativ 2 000 locuiesc în Trollhättan, ceea ce reprezintă
8,4 % din persoanele cu un loc de muncă din localitate.
Pachetul coordonat de servicii
personalizate care vor fi finanțate și defalcarea costurilor sale
estimate, inclusiv complementaritatea sa cu acțiunile finanțate din
fondurile structurale
19.                  
Suedia propune, în cadrul FEG, măsuri și
acțiuni care depășesc ceea ce ar oferi în mod normal serviciul
de ocupare a forței de muncă. „Amplul set de instrumente” propuse va
permite elaborarea unor soluții adaptate. În practică, acest lucru va
consolida eforturile în domenii precum sprijinul pentru căutarea unui loc
de muncă, orientarea profesională, formarea profesională
personalizată și perfecționarea profesională (de exemplu,
dobândirea de noi competențe în domeniul informatic), validarea
experienței profesionale, măsurile de plasare a personalului
disponibilizat, măsurile de promovare a spiritului antreprenorial sau
ajutorul pentru desfășurarea de activități independente
și măsurile speciale pe termen limitat (sprijin pentru persoanele
care caută un loc de muncă, alocații de reinstalare,
alocații de formare, măsuri care să îi ajute pe angajații
defavorizați sau în vârstă să își păstreze locurile de
muncă sau să se reintegreze pe piața muncii etc.).
20.                  
Lucrătorii care beneficiază de ajutor din
partea FEG vor putea alege măsuri dintr-un program mai amplu, inclusiv
măsuri pe care serviciul public pentru ocuparea forței de muncă
nu le oferă în mod normal. Aceștia ar putea beneficia de măsuri
pe durată mai lungă decât cele disponibile de obicei și de
servicii consolidate într-un stadiu mai puțin avansat decât în mod normal.
Toate măsurile enumerate mai jos au ca obiectiv promovarea locurilor de
muncă ecologice, Suedia fiind unul dintre principalii actori la nivel
internațional în acest domeniu. Conform previziunilor, forța de
muncă în acest domeniu va fi insuficientă, însă măsurile
FEG ar putea permite evitarea unei astfel de situații. Cea mai mare
centrală electrică din lume bazată pe energia valurilor va fi
finalizată în 2014-2015 în localitatea Sotenäs, care se află la o
distanță ce permite efectuarea zilnică a navetei până în
regiunea Trollhättan.
21.                  
Printre măsurile FEG se vor număra:
–     
sprijinul în căutarea unui loc de
muncă: lucrătorii vizați vor primi
sprijin mai rapid și mai personalizat decât în mod normal, iar
șomerii cu o experiență îndelungată în întreprindere vor
beneficia de asistență specială. Printre măsurile propuse
se va număra lucrul în grup. Lucrătorii vor beneficia de îndrumare
profesională individuală.
–     
orientarea profesională: lucrătorii vizați vor primi mai mult sprijin într-un stadiu
incipient, individual sau în grup. Obiectivul este ca participanții
să aibă o orientare profesională realistă, într-un domeniu
în care există cerere de forță de muncă și în care se
consideră că participantul are șanse ridicate de a-și
găsi un loc de muncă după ce acesta a urmat un curs de formare
suplimentar. Se va acorda o atenție specială ofertelor de locuri de
muncă în sectoarele ecologice.
–     
validarea experienței și a
formării pe piața muncii: validarea
experienței este posibilă în prezent în cadrul programelor generale
în următoarele domenii: energie electrică, construcții,
sănătate, industrie, transport și catering/restaurante.
Sprijinul acordat de FEG va crea pentru lucrătorii disponibilizați noi
posibilități în alte domenii, în care au dobândit
experiență și în care ar putea obține calificările
necesare, fie direct, fie printr-o scurtă formare profesională,
inclusiv în sectoarele cu locuri de muncă în sectoarele ecologice. Se vor
oferi, de asemenea, stagii de ucenicie celor care doresc să valorifice
această opțiune.
Serviciul de ocupare a forței
de muncă poate oferi cursuri profesionale de scurtă durată
pentru ocuparea posturilor în cazul cărora se înregistrează o
lipsă de competențe care nu poate fi remediată cu ajutorul
sistemului de formare obișnuit. Contribuția FEG va permite extinderea
numărului de cursuri disponibile, facilitarea accesului la
învățământul superior, extinderea duratei obișnuite a cursurilor
de la șase la douăsprezece luni și includerea calificării
de șef de proiect în domeniul de competență existent sau
potențial al persoanei interesate.
–     
Sprijin în găsirea unui stagiu sau a unui
loc de muncă: durata stagiilor efectuate la angajatorii
potențiali poate fi prelungită, cu sprijinul FEG, depășind
cele șase luni obișnuite, în cazul în care se consideră că
astfel cresc șansele lucrătorului în cauză de a fi angajat de
către angajatorul respectiv.
–     
Sprijin pentru înființarea de întreprinderi: pe lângă dispozițiile obișnuite pentru înființarea
de noi întreprinderi, sprijinul FEG va permite lucrătorilor să
primească alocații de instalare mai importante și să
beneficieze de o perioadă mai lungă de îndrumare, precum și de
cursuri suplimentare de formare, consiliere și consultanță în
domeniul marketingului.
–     
Alocații de mobilitate: acestea sunt acordate pentru a sprijini familiile care se mută
într-o altă localitate, pentru a acoperi costurile de deplasare pentru
interviuri și costurile de călătorie pentru navetă.
22.                  
Cheltuielile pentru punerea în aplicare a FEG, care
sunt incluse în cerere în conformitate cu articolul 3 din Regulamentul (CE) nr.
1927/2006, acoperă activitățile de pregătire, gestionare
și control, precum și activitățile legate de informare și
publicitate.
23.                  
Serviciile personalizate prezentate de
autoritățile suedeze sunt măsuri active pe piața
forței de muncă în cadrul acțiunilor eligibile definite la
articolul 3 din Regulamentul (CE) nr. 1927/2006. Autoritățile suedeze
estimează costurile totale la 10 909 120 EUR, din care
cheltuielile pentru serviciile personalizate se ridică la
10 509 120 EUR, iar cheltuielile pentru punerea în aplicare a FEG la
400 000 EUR (3,67 % din suma totală). Contribuția
totală solicitată din FEG este de 5 454 560 EUR
(50 % din costurile totale).
 Acțiuni || Numărul estimat al lucrătorilor vizați || Costul estimat per lucrător vizat (în EUR) || Costuri totale (FEG și cofinanțare națională) (în EUR) 
 Servicii personalizate [articolul 3 primul alineat din Regulamentul (CE) nr. 1927/2006] 
 Sprijin în căutarea unui loc de muncă || 1 350 || 373 || 503 550 
 Orientare profesională || 1 350 || 93 || 125 550 
 Validarea experienței și a formării pe piața muncii || 800 || 6 000 || 4 800 000 
 Sprijin în găsirea unui stagiu sau a unui loc de muncă || 800 || 5 000 || 4 000 000 
 Sprijin pentru înființarea de întreprinderi || 90 || 9 778 || 880 020 
 Alocații de mobilitate || 400 || 500 || 200 000 
 Subtotal servicii personalizate ||   || 10 509 120 
 Cheltuieli pentru punerea în aplicare a FEG [articolul 3 al treilea alineat din Regulamentul (CE) nr. 1927/2006] 
 Activități de pregătire ||   || 80 000 
 Gestionare ||   || 190 000 
 Informare și publicitate ||   || 60 000 
 Activități de control ||   || 70 000 
 Subtotal cheltuieli legate de implementarea FEG ||   || 400 000 
 Total costuri estimate ||   || 10 909 120 
 Contribuție din FEG (50 % din costurile totale) ||   || 5 454 560 
24.                  
Suedia confirmă că măsurile descrise
mai sus completează acțiunile finanțate din fondurile
structurale. Serviciul public suedez pentru ocuparea forței de muncă
va adapta listele de reexaminare pentru a se asigura că beneficiarii
ajutoarelor din FEG nu primesc asistență și prin intermediul
altor instrumente financiare ale Uniunii, astfel încât să se poată
împiedica orice formă de dublă finanțare.
Data/datele la care serviciile
personalizate pentru lucrătorii afectați au început sau se
estimează că vor începe
25.                  
La 20 decembrie 2011, Suedia a inițiat
serviciile personalizate pentru lucrătorii afectați incluse în
pachetul coordonat propus pentru cofinanțarea din FEG. Prin urmare,
această dată reprezintă începutul perioadei de eligibilitate
pentru orice fel de asistență care ar putea fi acordată din FEG.
Proceduri de consultare a partenerilor
sociali
26.                  
Deoarece producția la fabrica Saab a fost
oprită, serviciul de ocupare a forței de muncă a fost în
măsură să întreprindă acțiuni în numele personalului
vizat. Acest fapt a dus la relații pozitive cu autoritățile
locale, angajatorii, organizațiile sindicale și organizațiile
pentru plasarea personalului disponibilizat Startkraft și Trygghetsrådet
(ambele înființate prin convenții colective).
27.                  
Autoritățile suedeze au confirmat că
cerințele legislației naționale și ale legislației UE
privind disponibilizările colective au fost respectate.
Informare cu privire la acțiunile
obligatorii în temeiul legislației naționale sau al contractelor
colective de muncă
28.                  
În ceea ce privește îndeplinirea criteriilor
stabilite la articolul 6 din Regulamentul (CE) nr. 1927/2006, în cererea lor,
autoritățile suedeze:
·      au confirmat că măsurile care sunt de resortul
societăților în temeiul legislației naționale sau al
contractelor colective de muncă nu vor fi înlocuite de contribuția
financiară din partea FEG;
·      au demonstrat că acțiunile respective oferă sprijin
lucrătorilor individuali și nu urmează a fi folosite pentru
restructurarea societăților sau a sectoarelor de activitate;
·      au confirmat faptul că acțiunile eligibile menționate
anterior nu beneficiază de asistență prin intermediul altor
instrumente financiare ale UE.
Sisteme de gestionare și control 
29.                  
Suedia a informat Comisia că aceste
contribuții financiare vor fi gestionate de Serviciul public suedez pentru
ocuparea forței de muncă, care va fi desemnat oficial autoritatea de
gestionare și de plată. Contabilitatea proiectului va fi
examinată de unitatea de audit intern, un organism distinct aflat sub
tutela consiliului de administrație al Serviciului public pentru ocuparea
forței de muncă. Misiunea sa este de a examina procedura de control
intern și de verificare în cadrul Serviciului public pentru ocuparea
forței de muncă, precum și de a sugera
îmbunătățiri, cât și acordarea de consiliere și
sprijin pentru consiliul de administrație și directorul general.
Controalele de audit ale proiectului vor avea loc în mod regulat.
Finanțare
30.                  
Pe baza cererii transmise de Suedia,
contribuția propusă din FEG pentru pachetul coordonat de servicii
personalizate (inclusiv cheltuielile legate de punerea în aplicare a FEG) este
de 5 454 560 EUR, reprezentând 50 % din costurile totale.
Sprijinul propus de Comisie în cadrul fondului se bazează pe
informațiile furnizate de Suedia.
31.                  
Având în vedere cuantumul maxim al unei
contribuții financiare care poate fi acordată din FEG în temeiul
articolului 10 alineatul (1) din Regulamentul (CE) nr. 1927/2006, precum
și marja disponibilă pentru realocarea creditelor, Comisia propune
mobilizarea din FEG a sumei totale menționate mai sus, care să fie
înscrisă în rubrica 1a din cadrul financiar.
32.                  
Cuantumul propus al contribuției financiare va
permite disponibilizarea a mai mult de 25 % din suma maximă
anuală atribuită din FEG pentru alocări în cursul ultimelor
patru luni ale anului, conform dispozițiilor articolului 12 alineatul (6)
din Regulamentul (CE) nr. 1927/2006.
33.                  
Prin prezentarea prezentei propuneri de mobilizare
a FEG, Comisia inițiază procedura simplificată de trialog,
conform dispozițiilor de la punctul 28 din Acordul interinstituțional
din 17 mai 2006, în vederea obținerii acordului celor două componente
ale autorității bugetare cu privire la necesitatea utilizării
FEG și cu privire la suma solicitată. Comisia invită prima
dintre cele două componente ale autorității bugetare care ajunge
la un acord, la nivelul politic corespunzător, cu privire la proiectul de
propunere de mobilizare să informeze cealaltă parte componentă
și Comisia în legătură cu intențiile sale. În cazul în care
una dintre cele două componente ale autorității bugetare nu este
de acord, se va organiza o reuniune formală trilaterală.
34.                  
Comisia prezintă separat o cerere de transfer
în vederea înscrierii în bugetul pentru anul 2012 a unor credite de angajament
specifice, în conformitate cu punctul 28 din Acordul interinstituțional
din 17 mai 2006.
Sursa creditelor de plată 
35.                  
După ce ambele componente ale
autorității bugetare adoptă cazurile FEG în curs de
soluționare, creditele de plată disponibile pentru linia
bugetară a FEG s-ar ridica la 6 618 EUR. O sumă de
5 447 942 EUR transferată de la Instrumentul european de
microfinanțare Progress ar fi utilizată pentru a acoperi suma
suplimentară necesară pentru prezenta cerere.
36.                  
Pe baza celor mai recente estimări furnizate
de Fondul european de investiții, care este autoritatea de gestionare a
Instrumentului european de microfinanțare Progress, necesarul de
plăți din acest fond permite transferul sumei de 5 447 942 EUR
către linia bugetară FEG.
Propunere de
DECIZIE A PARLAMENTULUI EUROPEAN ŞI
A CONSILIULUI
privind mobilizarea Fondului european de ajustare
la globalizare, în conformitate cu punctul 28 din Acordul
interinstituțional din 17 mai 2006 între Parlamentul European, Consiliu
și Comisie privind disciplina bugetară și buna gestiune
financiară (cererea EGF/2012/005 SE/Saab depusă de Suedia)
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene,
având în vedere Acordul
interinstituțional din 17 mai 2006 dintre Parlamentul European, Consiliu
și Comisie privind disciplina bugetară și buna gestiune
financiară[8],
în special punctul 28,
având în vedere Regulamentul (CE)
nr. 1927/2006 al Parlamentului European și al Consiliului din
20 decembrie 2006 privind crearea Fondului european de ajustare la
globalizare[9],
în special articolul 12 alineatul (3),
având în vedere propunerea Comisiei Europene[10],
întrucât:
(1)              
Fondul european de ajustare la globalizare (FEG) a
fost creat pentru a oferi sprijin suplimentar lucrătorilor concediați
ca urmare a schimbărilor majore din structura comerțului mondial
generate de globalizare și pentru a-i ajuta să se reintegreze pe
piața forței de muncă.
(2)              
Acordul interinstituțional din
17 mai 2006 permite mobilizarea FEG în limita unui plafon anual de
500 de milioane EUR.
(3)              
La 25 mai 2012, Suedia a depus o cerere de
mobilizare a FEG referitoare la concedierile de la întreprinderea Saab
Automobile SA, de la una dintre filialele sale și de la 16 dintre
furnizori, pe care a completat-o cu informații suplimentare până la
20 august 2012. Această cerere îndeplinește condițiile
pentru stabilirea contribuțiilor financiare, astfel cum sunt
prevăzute la articolul 10 din Regulamentul (CE) nr. 1927/2006. Prin
urmare, Comisia propune mobilizarea sumei de 5 454 560 EUR.
(4)              
Prin urmare, FEG ar trebui mobilizat pentru a oferi
o contribuție financiară ca răspuns la cererea depusă de
Suedia,
ADOPTĂ PREZENTA DECIZIE:
Articolul 1
În cadrul bugetului general al Uniunii
Europene pentru exercițiul financiar 2012, se mobilizează Fondul
european de ajustare la globalizare (FEG) pentru alocarea sumei de 5 454 560
EUR, sub formă de credite de angajament și credite de plată.
Articolul 2
Prezenta decizie se publică în Jurnalul
Oficial al Uniunii Europene.
Adoptat la Bruxelles,
Pentru Parlamentul European                      Pentru
Consiliu
Președintele                                                  Președintele
[1]               JO C 139, 14.6.2006, p. 1.
[2]               JO L 406, 30.12.2006, p. 1.
[3]               În conformitate cu articolul 3 al treilea alineat din
Regulamentul (CE) nr. 1927/2006.
[4]               http://www.acea.be/images/uploads/files/20110921_Pocket_Guide_3rd_edition.pdf
[5]               http://ec.europa.eu/enterprise/sectors/automotive/files/cars-21-final-report-2012_en.pdf
[6]               http://www.acea.be/images/uploads/files/20120717_PRPC-FINAL-1206.pdf
[7]               Actualizări
periodice la adresa: http://ec.europa.eu/social/BlobServlet?docId=4558&langId=en
[8]               JO C 139, 14.6.2006, p. 1.
[9]               JO L 406, 30.12.2006, p. 1.
[10]             JO C […], […], p. […].